Tican øger i år slagtekapaciteten med ti procent og kan dermed slagte to mio. svin om året på havnen i Thisted. Det skriver Landbrugsavisen. Ifølge salgsdirektør Torben Nielsen øger Tican kapaciteten, fordi flere af Ticans største kunder i Japan og England gerne vil aftage flere varer. Tican er i dag en sikker nummer to for slagterivirksomheder i Danmark. Der er dog stadig langt op til nummer ét Danish Crown, som årligt slagter tæt på 16 mio. slagtesvin og søer i Danmark.

Opsummering:
Større efterspørgsel fra Japan og Storbritannien får Tican til at udvide slagteriet i Thisted.